L'article 3.5 de la Llei orgànica 2/2006, de 3 de maig, d'educació, situa entre els ensenyaments que conformen l'educació superior els ensenyaments de formació professional de grau superior.
D'altra banda, l'article 4 de la mateixa Llei, i l'article 5.2 de la Llei 12/2009, del 10 de juliol, d'educació, no inclouen entre els ensenyaments declarats gratuïts els cicles formatius de grau superior.
En aquest marc normatiu que encabeix els cicles formatius de grau superior dintre dels ensenyaments superiors, es considera convenient establir una aportació econòmica a càrrec de les persones que utilitzen el servei, opció que ja existeix en els ensenyaments artístics superiors, els ensenyaments esportius i els universitaris.
El Departament d'Ensenyament, mitjançant l'Ordre ENS/181/2012, de 22 de juny, ha regulat la creació de diversos preus públics per a la matrícula dels cicles formatius de grau superior impartits en els centres de la seva titularitat.
1.1 Crear els següents preus públics per als ensenyaments de formació professional inicial, derivats de la Llei orgànica 2/2006, de 3 de maig, d'educació (LOE), impartits en els centres dependents del Departament de Territori i Sostenibilitat:
a) Matrícula per curs en el cicle formatiu de grau superior de formació professional inicial.
El preu de matrícula per curs comprèn totes les unitats formatives i, si escau, el mòdul de formació en centres de treball o el mòdul de formació en empreses, estudis i tallers que el centre tingui programats durant el curs.
L'alumnat que es matriculi a totes les unitats formatives del curs ha de satisfer necessàriament el preu de matrícula per curs, sense possibilitat d'optar per satisfer el preu de matrícula per a les diverses unitats formatives que l'integren.
L'alumnat pot optar per satisfer el preu de la matrícula per curs, tot i que no hagi de matricular-se en la totalitat de les unitats formatives que el componen.
L'alumnat que es matriculi en unitats formatives de dos cursos diferents pot optar per satisfer el preu de la matrícula per curs.
b) Matrícula per unitat formativa en el cicle formatiu de grau superior de formació professional inicial.
c) Matrícula en el mòdul de formació en centres de treball (FCT) en el cicle formatiu de grau superior de formació professional inicial.
El preu de la matrícula d'aquest mòdul també inclou la matrícula que es faci en el curs següent, a fi de completar la durada del mòdul.
1.2 Crear els següents preus públics per als ensenyaments de formació professional específica, derivats de la Llei orgànica 1/1990, de 3 d'octubre, d'ordenació general del sistema educatiu (LOGSE), impartits en centres dependents del Departament de Territori i Sostenibilitat:
a) Matrícula per curs en el cicle formatiu de grau superior de formació professional específica.
El preu de la matrícula per curs comprèn tots els crèdits o mòduls i, si escau, el mòdul de formació en centres de treball o la fase de formació pràctica en empreses, estudis i tallers que el centre tingui programats durant el curs.
L'alumnat que es matriculi a tots els crèdits o mòduls del curs ha de satisfer necessàriament el preu de matrícula per curs, sense possibilitat d'optar per satisfer el preu de matrícula pels diversos crèdits o mòduls que l'integren.
L'alumnat pot optar per satisfer el preu de matrícula per curs, tot i que no hagi de matricular-se en la totalitat dels crèdits o mòduls que el componen.
L'alumnat que es matriculi en crèdits o mòduls de dos cursos diferents pot optar per satisfer el preu de la matrícula per un curs.
b) Matrícula per crèdit en el cicle formatiu de grau superior de formació professional específica.
c) Matrícula pel mòdul de formació en centres de treball (FCT) en el cicle formatiu de grau superior de formació professional específica.
El preu de la matrícula d'aquest mòdul també inclou la matrícula del curs següent, a fi de completar la durada del mòdul.
d) Matrícula per la compleció, per crèdit del cicle formatiu de grau superior de formació professional específica o per mòdul en el d'arts plàstiques i disseny.
A l'alumnat que el curs acadèmic 2014-2015 estigui matriculat en el segon curs d'un cicle formatiu LOGSE, els preus públics creats a l'article 1.2 d'aquesta Ordre se li apliquen d'acord amb el que n'estableix la disposició transitòria única.
2.1 Es fixen, a partir del curs 2014-2015, els imports següents per als preus públics creats a l'article 1.1 d'aquesta Ordre:
a) Matrícula per curs en el cicle formatiu de grau superior de formació professional inicial: 360,00 euros.
b) Matrícula per unitat formativa en el cicle formatiu de grau superior de formació professional inicial: 25,00 euros.
c) Matrícula pel mòdul de formació en centres de treball (FCT) en el cicle formatiu de grau superior de formació professional inicial: 25,00 euros.
2.2 Es fixen, a partir del curs 2014-2015, els següents imports per als preus públics creats a l'article 1.2 d'aquesta Ordre:
a) Matrícula per curs en el cicle formatiu de grau superior de formació professional específica: 360,00 euros.
b) Matrícula per crèdit en el cicle formatiu de grau superior de formació professional específica: 65,00 euros.
c) Matrícula per mòdul de formació en centres de treball (FCT) en el cicle formatiu de grau superior de formació professional específica: 65,00 euros.
d) Matrícula per la compleció, per crèdit del cicle formatiu de grau superior de formació professional específica: 20,00 euros.
A sol·licitud de l'alumnat, es pot fraccionar el pagament en dues parts iguals, a ingressar en els mesos de juliol i de setembre, de forma que la matrícula s'entendrà formalitzada un cop acreditat l'ingrés del segon termini.
4.1 Els centres apliquen a les persones que utilitzin aquest servei, amb la justificació documental prèvia, les bonificacions i exempcions que estableix aquest article.
e) Les persones membres d'unitats familiars que percebin la renda mínima d'inserció.
Aquest retorn no és acumulable, en el mateix curs acadèmic, a la bonificació prevista a l'article 4.2.
Aquests alumnes que sol·licitin la beca han d'ingressar l'import del preu per matrícula que els correspongui, i un cop hagin obtingut la beca o ajut a l'estudi esmentats del Ministeri d'Educació, Cultura i Esport, ho han d'acreditar davant de la direcció del centre.
Les quantitats obtingudes en el marc d'aquesta Ordre s'han d'ingressar al compte corrent del centre i les ha de gestionar el centre en el marc del que preveuen els capítols II i III del títol VII de la Llei 12/2009, del 10 de juliol, d'educació.
Alumnat matriculat en el segon curs d'un cicle formatiu LOGSE en el curs acadèmic 2014-2015
A l'alumnat matriculat durant el curs acadèmic 2014-2015 en el segon curs LOGSE dels ensenyaments de formació professional específica, en centres dependents del Departament de Territori i Sostenibilitat, els preus públics creats a l'article 1.2 se li apliquen de la manera següent:
a) Matrícula per curs en el segon curs d'un cicle formatiu de grau superior de formació professional específica: 180,00 euros.
L'alumnat que, en el curs acadèmic 2014-2015, segueixi el segon curs per haver promocionat de primer curs a segon curs, amb algun crèdit o mòdul pendent de primer curs, únicament ha de satisfer l'import del preu de la matrícula corresponent al segon curs (per curs, per crèdits o per mòduls, a la seva elecció), i no ha de satisfer cap import dels crèdits o mòduls de primer curs.
L'alumnat que en el curs acadèmic 2014-2015 no hagi promocionat de primer curs a segon curs, si bé es matricula d'algun crèdit o mòdul de segon curs, únicament ha de satisfer l'import de la matrícula corresponent al primer curs (per curs, per crèdits o per mòduls, a la seva elecció), i no ha de satisfer cap import dels crèdits o mòduls de segon curs.
b) Matrícula per crèdit en el segon curs d'un cicle formatiu de grau superior de formació professional específica: 32,00 euros.
c) Matrícula en el mòdul de formació en centres de treball en el segon curs en un cicle formatiu de grau superior de formació professional específica: 32,00 euros.
d) Matrícula per la compleció, per crèdit del cicle formatiu de grau superior de formació professional específica: 10,00 euros.